Νομολογιακές Εφαρμογές διεύρυνσης των υποκειμενικών ορίων της κτηματολογικής δίκης
Creators: name: Παφύλα, Αργυρώ Σπυρίδωνα
Publisher: name: Aristotle University of Thessaloniki
Year: 2023
Subjects: Κτηματολόγιο
Κύρια παρέμβαση, πρόσθετη παρέμβαση, προσεπίκληση, ανακοίνωση δίκης
Υποκειμενικά όρια κτηματολογικής δίκης
Cadastre law
Broadening of the subjective limits
Main intervention, additional intervention, Calling, notice of trial

description: Η συμμετοχή τρίτων σε δίκες εν γένει, είναι ένα σύνηθες φαινόμενο, αποδεκτό και πολλές φορές επιβεβλημένο να λάβει χώρα τόσο στη δικηγορική όσο και στη δικαστηριακή πρακτική. Γνωστή και επιβεβλημένη, όμως, είναι και η συμμετοχή τρίτων στα νομολογιακά δρώμενα της κτηματολογικής δίκης, ανεξάρτητα από το γεγονός πως δεν λαμβάνει χώρα τόσο συχνά όσο στις υπόλοιπες δίκες. Όπως ήδη εμφαίνεται, η συμμετοχή τρίτων στην κτηματολογική δίκη θα λάβει χώρα σε εκτενέστερο πλαίσιο με την πάροδο των ετών. Η παρούσα διπλωματική εργασία εξετάζει τις νομολογιακές εφαρμογές διεύρυνσης των υποκειμενικών ορίων των κτηματολογικών δικών είτε αυτές αφορούν αγωγές εκδικαζόμενες κατά την τακτική διαδικασία είτε αιτήσεις εκδικαζόμενες κατά την εκουσία δικαιοδοσία. Η συμμετοχή των τρίτων στις ανοιγείσες αυτές δίκες μπορεί να λάβει χώρα με τους εξής τρόπους: με την άσκηση παρέμβασης (κύριας ή πρόσθετης), με την άσκηση προσεπίκλησης καθώς και με την ανακοίνωση της δίκης. Οι τρίτοι που επιθυμούν να συμμετάσχουν στην ανοιγείσα κτηματολογική δίκη μπορούν, λοιπόν, να το πράξουν είτε αυτοβούλως (με την άσκηση κύριας ή πρόσθετης παρέμβασης), είτε συνεπεία προσεπίκλησης ή ανακοίνωσης δίκης, με προϋπόθεση την ύπαρξη και απόδειξη του εννόμου συμφέροντος τους. Το έννομο συμφέρον, όπως θα αναφέρουμε κατωτέρω στην παρούσα διπλωματική εργασία, κρίνεται νομολογιακά. Οι διατάξεις των άρθρων 79,80,81,82,83,84,86,87,88,89,90,91,92, 747, 752 και 753 του Κώδικα Πολιτικής Δικονομίας που αφορούν στην άσκηση, τις συνέπειες και τις προϋποθέσεις άσκησης της κύριας παρέμβασης, της πρόσθετης παρέμβασης, της προσεπίκλησης και της ανακοίνωσης δίκης εφαρμόζονται και στα πλαίσια των κτηματολογικών δικών, στις περιπτώσεις δηλαδή εκείνες που πρόκειται κάποιος τρίτος να συμμετάσχει σε ανοιγείσα από άλλους και διεξαγόμενη ανάμεσα σε άλλους κτηματολογική δίκη. Μέσω της παρέμβασης ο τρίτος μπορεί να συμμετάσχει είτε εκούσια είτε αναγκαστικά. Ο θεσμός της παρέμβασης εξυπηρετεί την οικονομία της δίκης, εκμηδενίζει τον κίνδυνο έκδοσης αντιφατικών αποφάσεων, ενώ επιπλέον παράγεται και το μέγιστο και βέλτιστο δυνατό αποτέλεσμα ήτοι αυτό της διόρθωσης των κτηματολογικών εγγραφών και της αποτύπωσης της πραγματικής κατάστασης στα κτηματολογικά φύλλα και διαγράμματα. Έτσι, με αυτόν τον τρόπο αφενός μεν εμφανίζεται ο αληθής δικαιούχος και αποτυπώνεται ορθώς η νομική και χωρική πληροφορία της έγγειας ιδιοκτησίας και αφετέρου να προστατεύεται η δημόσια πίστη και ο καλόπιστος συναλλασσόμενος τρίτος. Στην παρούσα διπλωματική εργασία, θα γίνει μια προσπάθεια αναφοράς στην ιδιότητα του διαδίκου και στην ιδιότητα του τρίτου, στις προϋποθέσεις συμμετοχής των τρίτων στις κτηματολογικές δίκες, στον τρόπο άσκησης κύριας παρέμβασης, πρόσθετης παρέμβασης, προσεπίκλησης και ανακοίνωσης δίκης, ενώ κατόπιν θα γίνει μνεία σε δικαστικές αποφάσεις και θα παρουσιαστούν τα βασικά σημεία που αφορούν στο αποτέλεσμα της διεύρυνσης των υποκειμενικών ορίων στην κτηματολογική δίκη. Επιπλέον θα γίνει μνεία σε αποφάσεις που αφορούν στην συμμετοχή του προϊσταμένου του κτηματολογικού γραφείου σε κτηματολογικές αγωγές, ένα φαινόμενο που έχει απασχολήσει ιδιαιτέρως τα νομολογιακά δρώμενα. Τέλος, στις συμπερασματικές παρατηρήσεις κάθε κεφαλαίου γίνεται μνεία των βασικών ερωτημάτων, προβλημάτων και καίριων ζητημάτων που έχουν ανακύψει μέσα από τις νομοθετικές και νομολογιακές εφαρμογές των διατάξεων περί διεύρυνσης των υποκειμενικών ορίων της κτηματολογικής δίκης.
description: The participation of third parties in trials in general, is a common phenomenon, accepted and often required to take place in both legal and judicial practice. However, the participation of third parties in the judicial proceedings of land law litigation is also known and required, regardless of the fact that it does not take place as frequently as in other trials. This is of course only true in principle, since the cadastral offices have not yet started operating. This thesis examines the jurisprudential applications of widening the subjective boundaries of land lawsuits, whether they concern actions adjudicated in ordinary proceedings or applications adjudicated in eminent domain. The participation of third parties in these proceedings can take place in the following ways: by intervention (main or supplementary), by appeal and by notice of the proceedings. Third parties wishing to participate in the land registration proceedings may therefore do so either of their own accord or as a result of an appeal or a notice of trial, provided that they have a legitimate interest and prove it. Legitimate interest, as we will discuss later in this thesis, is judged jurisprudentially. The provisions of Articles 79, 80, 81, 81, 82, 83, 84, 86, 87, 88, 89, 90, 91, 92, 747, 752 and 753 of the Code of Civil Procedure concerning the exercise, consequences and conditions for the exercise of the main intervention, the additional intervention, the appeal and the notice of trial are also applicable in the context of real property proceedings, that is to say, in those cases where a third party is to participate in real property proceedings initiated by others and conducted between others. The institution of intervention serves the economy of the trial, eliminates the risk of issuing contradictory decisions, while in addition the maximum and optimal possible result is produced, through the correction of the cadastral records and the recording of the actual situation in the cadastral sheets and diagrams. As a result, on the one hand, the true owner appears and the legal and spatial information of the land ownership is correctly recorded and, on the other hand, public trust and the bona fide trader are protected. Both the voluntary participation of third parties and "forced" intervention will be anything but rare in jurisprudential practice, especially as the operation of more and more cadastral offices throughout the country is being launched. In this thesis, an attempt will be made to refer to the status of a party and the status of a third party, the conditions for the participation of third parties in cadastral proceedings, the way of exercising main intervention, additional intervention, appeal and notice of proceedings, followed by a reference to judicial decisions and the main points concerning the effect of the widening of subjective limits in cadastral proceedings. Finally, in the concluding remarks of each chapter, reference is made to the main questions, problems and key issues that have arisen through the legislative and jurisprudential applications of the provisions on the extension of the subjective limits of land lawsuits.